
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1075 


12 Δεκεμβρίου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερικός επανακαθορισμός των ορίων αιγιαλού και δη¬ 
μιουργία ζώνης παραλίας στη θέση «Καστρί» της 
Κοινότητας Νικήτης (προ ιδιοκτησίας Ουρανίας 
Φαλτσή). 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση και συμπλήρωση του από 28.6.1993 
Π.Δ/τος «Καθορισμός ειδικών όρων και περιορι¬ 
σμών δόμησης των οικοπέδων του οικισμού Οίας 
της νήσου Θήρας (Ν. Κυκλάδων) (Δ' 817)». 2 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1111897/7970/Β0010 (1) 

Μερικός επανακαθορισμός των ορίων αιγιαλού και δη¬ 
μιουργία ζώνης παραλίας στη θέση «Καστρί» της Κοι¬ 
νότητας Νικήτης (προ ιδιοκτησίας Ουρανίας Φαλ¬ 
τσή). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι 7 του ΑΝ 2344/ 
1940 «περί αιγιαλού και παραλίας», όπως τροποποιήθη¬ 
καν και συμπληρώθηκαν με τις διατάξεις: 

α) του άρθρου 13 του Ν. 1078/1980 και 
β) του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του 
κεφαλαίου Β' της 0.208/181/26.4.1982 τεύχος Β κοινής 
απόφασης των Υπουργών Προεδρίας Κυβερνήσεως (ΦΕΚ 
214/26.4.1982/τεύχος Β') και Οικονομικών «Αναμόρ¬ 
φωση Συλλογικών Οργάνων Γνωμοδοτικής και Αποφασι¬ 
στικής αρμοδιότητος του Υπουργείου Οικονομικών». 

3. Την από 18.10.1995 της «Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας», που καθόρισε τα όρια του αιγιαλού και της παρα¬ 
λίας στην περιοχή «Καστρί» κοινότητος Νικήτης και το από 


Σεπτέμβριο 97 με κλίμακα 1:500 τοπογραφικό διάγραμμα 
του Τοπογράφου μηχανικού Χρήστου Αθανασόπουλου 
που θεώρηθηκε την 18.10.1995 από την Διεύθυνση Τε¬ 
χνικών Υπηρεσιών της Νομαρχίας Χαλκιδικής και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο ΓΕΝ/ΐνβ/544.5/437/96/ 
23.7.96 έγγραφό του. 

5. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης κ.λπ.» (ΦΕΚ 90 τ.Α') όπως τροποποιή¬ 
θηκε συμπληρώθηκε και ισχύει. 

6. Τις διατάξεις της παρ. 2 και 6 του άρθρου 1 
Ν.2503/97 «Διοίκηση, Οργάνωση, Στελέχωση και Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις (ΦΕΚ 107 τ. Α), σύμφωνα με τις οποίες 
οι Περιφερειακές Υπηρεσίες του Υπ. Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχία δεν υπήχθησαν στην ενιαία οργανική μονάδα 
της περιφέρειας ούτε καταργήθηκαν, αλλά αποτελούν 
από 1.9.97 Υπηρεσίες του Υπ. Οικονομικών. 

7. Τοαριθ. 28975/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γ εν. Γ ραμ- 
ματέα της Περιφέρειας σε θέματα Υπηρεσιών του Υπ. Οι¬ 
κονομικών μεταφέρονται από 1.9.97 στον Υπουργό Οικο¬ 
νομικών. 

8. Την υπ’ αριθμ. 1087903/1481 /0006Β/28.8.97 από¬ 
φαση του Υπουργού Οικονομικών «περί μεταβίβασης αρ¬ 
μοδιοτήτων του Υπ. Οικονομικών στους Προϊσταμένους 
των Περιφερειακών Υπηρεσιών του Υπουργού Οικονομι¬ 
κών πλην ΓΛΚ και ΓΧΚ, αποφασίζουμε: 

Επικυρώνουμε την από 18.10.95 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από Σεπτέμβριο 1995 
τοπογραφικό διάγραμμα που την συνοδεύει, το οποίο συ¬ 
ντάχθηκε από τον Αθανασόπουλο Χρήστο, Τοπογράφο 
μηχανικό, με κλίκακα 1:500 και θεωρήθηκε την 
18.10.1995 από την Δ/νση Τεχνικών Υπηρεσιών της Νο¬ 
μαρχίας Χαλκιδικής, επί του οποίου η πιο πάνω Επιτροπή, 
με κόκκινη γραμμή καθόρισε τα όρια του αιγιαλού στη 
θέση «Καστρί» της κοινότητας Νικήτης και με κίτρινη 
γραμμή τα όρια της παραλίας στην ίδια θέση. 

Η παρούσα απόφαση μαζί με την έκθεση και το διά¬ 
γραμμα που προαναφέραμε να δημοσιευτούν στην Εφη¬ 
μερίδα της Κυβερνήσεως σύμφωνα με τις διατάξεις του 
άρθρου 13 του Ν. 1078/1980. 

Αθήνα, 24 Νοεμβρίου 1997 

Με εντολή Υπουργού 
Ο Γενικός Διευθυντής 
ΠΑΝ. ΠΙΛΑΤΗΣ 


ΕΚΘΕΣΗ 

Της επιτροπής καθορισμού των οριογραμμών αιγιαλού - 
παραλίας και θέσεων αμμοληιμίας και παλαιού Αιγιαλού 
σύμφωνα με το άρθρο 100 του Π.Δ. 284/88. 
Μερικός επανακαθορισμός των ορίων αιγιαλού κ.λπ. 
στη θέση «Καστρί» Νικήτης (προ ιδιοκτησίας Ζ. Σινά- 
κου) προ της ιδιοκτησίας Ουρανίας Φαλτσή λόγω αμφι- 
λοχωρίσεως σφάλματος. 

Πολύγυρος 18 Οκτωβρίου 1995 

Οι υπογράφοντες 

Κομπούρης Ιωάννης, προϊστάμενος Κτημ. Υπηρ. ως 
Πρόεδρος. 

Πάσχος Νικόλαος Πολ. Μηχ. Τ.Υ.Δ.Κ. Χαλκιδικής. 

Τσαλίκης Αθανάσιος, Δ/ντής Υ/Λ Λιμεναρχείου Ν. 
Μουδανιών 

που αποτελούμε την επιτροπή καθορισμού των αιγια- 
λού και παραλίας και παλαιού αιγιαλού σύμφωνα με το 
άρθρο 100 του Π.Δ. 284/88 και της με αριθ. 99/ 
25.1.93 απόφασης Νομάρχου Χαλκιδικής μετά από αυ¬ 
τοψία στην παραπάνω περιοχή στις 18.10.1995 
ύστερα από την 225/1945 πρόσκληση του Προέ¬ 
δρου. 

Αφού λάβαμε υπόψη 

1. Την από 28.9.95 αίτηση της Ουρανίας Φαλτσή με 
την οποία ζητείται ο μερικός επανακαθορισμός των 
ορίων του αιγιαλού-παραλίας στην περιοχή αυτή. 

2. Το Τοπογραφικό υψομετρικό διάγραμμα που συ¬ 
ντάχθηκε τον Σεπτέμβριο του 1995 από τον Τοπόγρ. 


Μηχ. Αθανασόπουλο Χρήστο σε 1 πινακίδα και με κλί¬ 
μακα 1:500, ελέχθηκε στις 18.10.95 από την υπάλ¬ 
ληλο της Δ.Τ.Υ. Ν. Χαλκιδικής Μουχτή Σουλτάνα και 
θεωρήθηκε στις 18.10.95 από τον Προϊστάμενο της 
Δ.Τ.Υ. Ν. Χαλκιδικής όπως ορίζει το άρθρο 20 του Ν. 
719/1977. 

3. Τις Διατάξεις του Α.Ν. 2344/1940 όπως τροπο¬ 
ποιήθηκε και συμπληρώθηκε μεταγενέστερα και την 
σχετική Δικαστική και Διοικητική Νομολογία. 

4. Το από Μάϊο 1989 Τοπογραφικό διάγραμμα του 
Τοπ. Μηχαν. Κυριάκου Κολύβα, η από 15.10.90 έκ¬ 
θεση της επιτροπής καθώς και η υπ’ αρ. 239/13.2.91 
επικ. απόφαση Νομάρχη που καθορίζουν τον αιγιαλό 
στην θέση «Καστρί». 

5. Την υπ’ αριθμ. 82/70 του Ν.Σ.Κ. για μερικό επανα¬ 
καθορισμό τμήματος αιγιαλού. 

6. Την αντίληψη που σχηματίσθηκε από την επί τό¬ 
που αυτοψία για το πλάτος της βρέχόμενης ζώνης της 
ξηρός και άλλων συναφών στοιχείων, δηλ. τη μορφολο¬ 
γία της περιοχής, την κατάσταση της ακτής και του θα¬ 
λασσίου χώρου, τις καιρικές συνθήκες που επικρατούν 
στην περιοχή αυτή, αποφασίζει: 

1. Επανακαθορίζει μερικώς έμπροσθεν της Ιδιοκτη¬ 
σίας της Φαλτσή. 

α. Την οριογραμμή του αιγιαλού με κόκκινη συνεχή 
πολυγωνική γραμμή 17, 18Α, 19, 20, 21 της οποίας οι 
κορυφές εξασφαλίζονται με συντεταγμένες από το 
κρατικό τριγωνικό δίκτυο. 

β. Την οριογραμμή της παραλίας με κίτρινη συνεχή 
πολυγωνική γραμμή 17\ 18Α’, 19', 20’, 21 ’ της οποίας 
οι κορυφές εξασφαλίζονται ως άνω. 

2. Αποφαίνεται ότι δεν υπάρχει παλαιός αιγιαλδς. 

3. Καθορίζει ζώνη παραλίας 10,Ομ. επειδή δεν εξυ¬ 
πηρετούνται οι σκοποί της παρ. 1 του άρθρου 7 του 
2344/1940. 

Η Επιτροπή 

Ο Πρόεδρος Τα Μέλη 

ΚΟΜΠΟΥΡΗΣ ΙΩΑΝΝΗΣ ΠΑΣΧΟΣ ΝΙΚΟΛΑΟΣ 
ΤΣΑΛΙΚΗΣ Μ. ΑΘΑΝΑΣΙΟΣ 

9935 





9936 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

( 2 ) 

Τροποποίηση και συμπλήρωση του από 28.6.1993 Π.Δ/ 

τος «Καθορισμός ειδικών όρων και περιορισμών δόμη¬ 
σης των οικοπέδων του οικισμού Οίας της νήσου Θή¬ 
ρας (Ν. Κυκλάδων) (Δ' 817)». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Τις διατάξεις των άρθρων 9 και 11 του Ν.Δ/τος της 
17.7.1923 «περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 4 (παρ. 1) του Ν.1577/ 
1985 «Γενικός Οικοδομικός Κανονισμός» (Α' 210). 

3. Τις διατάξεις του άρθρου 29Α του Ν.1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α’ 154) και αντι- 
καταστάθηκε με την παρ. 2α του άρθρου 1 του Ν.2469/ 
1997 (Α' 38). 

4. Την αριθ. Δ17α/03/99/Φ.2.2.1/29.10.1996 από¬ 
φαση του Πρωθυπουογού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων του Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Χρήστο Βερελή και Θε¬ 
όδωρο Κολιοπάνο» (1006Β/4.11.1996). 

5. Τις διατάξεις του εδ. γ του άρθρου 1 του Π.Δ/τος 
161/1984 «Ανακατανομή αρμοδιοτήτων των Υπουργείων 
Πολιτισμού και Επιστημών και Χωροταξίας Οικισμού και 
Περιβάλλοντος (Α' 54)». 

6. Τις 50/1993, 73/1993, 74/1993 και 63/1995 γνω¬ 
μοδοτήσεις του κοινοτικού συμβουλίου Οίας. 

7. Το 94538/10266/6.11.1996 έγγραφο του Υπουρ¬ 
γείου Περιβάλλοντος, Χωροταξίας και Δημοσίων Έργων, 
και το γεγονός ότι παρήλθε άπρακτη η προβλεπόμενη από 
τη διάταξη του εδ. γ του άρθρου 1 του Π.Δ/τος 161/1984 
(Α' 54) δίμηνη προθεσμία για την γνωμοδότηση του 
Υπουργείου Πολιτισμού. 

8. Την από 24.6.1996 εισήγηση - αιτιολογική έκθεση 
της Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών. 

9. Την 462/1996 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

10. Το γεγονός ότι από τις διατάξεις αυτού του Δ/τος 
δεν προκαλείται δαπάνη σε βάρος του Κρατικού Προϋπο¬ 
λογισμού και του οικείου Ο.Τ.Α. 

11. Την 485/1997 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1 

Τροποποιείται το όριο των ζωνών Α και Β του οικισμού 
Οίας της Κοινότητας Οίας νήσου Θήρας (Ν. Κυκλάδων) 
που καθορίστηκαν με το από 28.6.1993 Π.Δ/γμα (Δ' 817) 
και ειδικότερα με την επέκταση της ζώνης Β εντός της ζώ¬ 
νης Α, όπως το νέο όριο αυτών φαίνεται με κόκκινη συνεχή 
γραμμή στο σχετικό πρωτότυπο διάγραμμα σε κλίμακα 
1:2000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 32006/1997 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 


Άρθρο 2 

Το από 28.6.1993 Π.Δ/γμα (Δ' 817) τροποποιείται και 
συμπληρώνεται ως εξής: 

Α. Η παράγραφος 26 του άρθρου 2 αντικαθίσταται ως 
ακολούθως: 

α) Με απόφαση του Υπουργού ΠΕ.ΧΩ.Δ.Ε. επιτρέπεται 
η αναστήλωση επισκευή και αποκατάσταση ερειπωμένων 
ή παλαιών κτισμάτων, ύστερα από γνώμη της Επιτροπής 
Πολεοδομικού και Αρχιτεκτονικού Ελέγχου και του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος. 

Οι παραπάνω εργασίες επιτρέπονται κατόπιν τεκμηριω¬ 
μένης έρευνας (φωτογραφίες με βεβαίωση χρονολογίας 
θεωρημένες από την Κοινότητα, εγκεκριμένα σχέδια, 
σαφή ίχνη, βιβλιογραφικές μαρτυρίες, τεχνική έκθεση, 
επίσημα έγγραφα κ.λπ.), η οποία αποδεικνύει την ακριβή 
μορφή του κτίσματος και εφόσον η ΕΠΑΕ διαπιστώνει 
μετά από αυτοψία ότι δεν εμποδίζεται η θέα ομόρων ιδιο¬ 
κτησιών από την παραπάνω αναστήλωση. 

β) Εντός της ζώνης Α επιτρέπεται η μετατροπή παραδο¬ 
σιακών κτισμάτων σε ξενώνες ή επιπλωμένα διαμερίσματα 
μέχρι 20 κλίνες ανεξάρτητα από τη λειτουργική μορφή και 
την τάξη σύμφωνα με τις διατάξεις του 33/4.1.1979 Π.Δ/ 
γματος «Περί τουριστικών καταλυμάτων εντός παραδο¬ 
σιακών κτισμάτων (Α' 10)». 

Β. Η παράγραφος 27 του άρθρου 2 αντικαθίσταται ως 
εξής: 

α) Σε όλα τα οικόπεδα των ζωνών Α και Β απαγορεύο¬ 
νται: 

Υπεραγορές και πολυκαταστήματα, χορευτικά - νυκτε¬ 
ρινά κέντρα (κέντρα διασκεδάσεως). 

β) Σε όλα τα οικόπεδα της ζώνης Β και στα οικόπεδα της 
ζώνης Α που έχουν πρόσωπο στο δρόμο που αποτελεί το 
όριο των παραπάνω ζωνών, απαγορεύονται οι παρακάτω 
χρήσεις: 

καφενείου (παραδοσιακού) - καφετέριας (εκσυγχρονι¬ 
σμένου καφενείου) - μπαρ - κυλικείου - εστιατορίου - 
ψαροταβέρνας - ψητοπωλείου - οβελιστηρίου (σουβλατ- 
ζίδικου) - πιτσαρίας - σνακ μπαρ (ζυθοπωλείων, μπυρα- 
ριών, ουζοπωλείων, ουζερί, ίαεί ίοοά κ.λπ. - ζαχαροπλα¬ 
στείου - ζαχαροπλαστείου χωρίς εργαστήριο - αναψυκτη- 
ρίου - μπουγατσάδικου - αμιγούς λουκουματζίδικου κα¬ 
θώς και καταστημάτων μικτής χρήσης με μία από τις προα- 
ναφερόμενες χρήσεις. 

ί) Επιτρέπεται μόνο η λειτουργία: 

16 εστιατορίων (ή ταβερνών χωρίς μουσική), όπως φαί¬ 
νονται με τους αριθμούς 2,3,4,6,7,8,12,13,14,16,19, 
20, 23, 29, 30, 31 στο διάγραμμα του άρθρου 1. 

Επιτρέπεται η μικτή χρήση μόνο με εκείνη της καφετέ¬ 
ριας. 

2 σνακ μπαρ ή οβελιστηρίων όπως φαίνεται με αριθ. 5, 
22 στο ίδιο διάγραμμα. 

Δεν επιτρέπεται η χρήση ίαεί ίοοά. 

6 παραδοσιακών καφενείων όπως φαίνονται με αριθ¬ 
μούς 26, 27, 28, 32 στο ίδιο ως άνω διάγραμμα και άλλων 
δύο που ανήκουν στην ιδιοκτησία της Κοινότητας Οίας. 

6 καφετεριών όπως φαίνονται με αριθμούς 1, 17, 21, 
25, 30, 33 στο παραπάνω διάγραμμα. 

Επιτρέπεται η μικτή χρήση μόνο με σνακ μπαρ ή αναψυ- 
κτήριο). 

2 καφετεριών με μικτή χρήση πιτσαρίας όπως φαίνονται 
με αριθμούς 9, 10 στο σχετικό διάγραμμα. 

1 καφετέριας - ζαχαροπλαστείου χωρίς εργαστήρι 
όπως φαίνονται με αριθμ. 15 στο ως άνω διάγραμμα. 

1 σνακ μπαρ - ουζερί όπως φαίνεται με αριθμό 11 στο 
σχετικό διάγραμμα. 

1 καφετέριας - μπαρ όπως φαίνεται με αριθμ. 18 στο 
Ιδιο διάγραμμα. 

3 αναιμυκτηρίων χωρίς παρασκευαστήριο όπως φαίνο¬ 
νται με αριθμ. 24, 35, 36 στο παραπάνω διάγραμμα. 

Η χρήση του αναψυκτηρίου με αριθμό 24 επιτρέπεται 
να συνεχίσει να λειτουργεί για μία ακόμη τριετία, εφόσον 
πληροί τις ισχύουσες διατάξεις. 

Μετά τη λήξη του χρόνου λειτουργίας της το κτίριο δύ- 
ναται να χρησιμοποιηθεί για κάθε άλλη επιτρεπόμενη 
χρήση εκτός των αναφερομένων στην παρούσα παρά¬ 
γραφο. 

ϋ) Οι παραπάνω χρήσεις επιτρέπεται να λειτουργούν 
αμιγώς όπως αναφέρονται απαγορευομένου του συνδυα¬ 
σμού με άλλες χρήσεις, εκτός αν αυτό αναφέται στις 
προηγούμενες διατάξεις. 

ίϋ) Στα ξενοδοχεία απαγορεύεται η λειτουργία μιας των 
παραπάνω χρήσεων, χωρίς την σχετική άδεια και εφόσον 
δεν προβλέπεται από τις προηγούμενες διατάξεις. 

Επιτρέπεται μόνον εάν είναι υποχρεωτική η χρήση από 
τις ισχύουσες διατάξεις για την στοιχειώδη λειτουργία βιω¬ 
σιμότητα του ξενοδοχείου και μόνον για την εξυπηρέτηση 
των πελατών. 

ίν) Είναι δυνατή η μετεγκατάσταση λειτουργούσας χρή¬ 
σης από τις παραπάνω κατ’ εξαίρεση επιτρεπόμενες, σε 
άλλο κτίριο, εφόσον αυτό πληροί τις προϋποθέσεις των 


σχετικών διατάξεων, χωρίς να προκαλέσει αριθμητική αύ¬ 
ξηση του συνόλου των χρήσεων. 

Σε περίπτωση μεταφοράς μιας από τις επιτρεπόμενες 
χρήσεις σε άλλη θέση και εφόσον αυτή δεν εγκατασταθεί 
σε άλλο σημείο του οικισμού εντός δύο ετών από την 
έναρξη μεταφοράς της, ή εφόσον διακοπεί η λειτουργία 
της για οποιονδήποτε λόγο, είναι δυνατόν να εγκαταστα¬ 
θεί άλλη επιτρεπόμενη χρήση στην αρχική θέση, ώστε ο 
συνολικός αριθμός των λειτουργουσών χρήσεων να παρα¬ 
μένει σταθερός. 

ε) Στην περιοχή «Περίβολο», όπως φαίνεται περικλειό¬ 
μενη από πράσινη γραμμή και το όριο οικισμού στο διά¬ 
γραμμα του άρθρου 1, που εμπίπτει στην Β ζώνη καθορί¬ 
ζεται η χρήση αμιγούς κατοικίας όπως προσδιορίζεται από 
το άρθρο 2 του από 23.2.1987 Π.Δ/τος (Δ' 166). 

Άρθρο 5 

Η ισχύς του παρόντος διατάγματος αρχίζει απάτη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

θ. ΚΟΛΙΟΠΑΝΟΣ 

